CELEX: 62017TN0537
Language: sl
Date: 2017-08-11 00:00:00
Title: Zadeva T-537/17: Tožba, vložena 11. avgusta 2017 – De Loecker/ESZD

16.10.2017   
            
            
               SL
            
            
               Uradni list Evropske unije
            
            
               C 347/40
            
         Tožba, vložena 11. avgusta 2017 – De Loecker/ESZD
   (Zadeva T-537/17)
   (2017/C 347/53)
   Jezik postopka: francoščina
   
      Stranki
   
   
      Tožeča stranka: Stéphane De Loecker (Bruselj, Belgija) (zastopnika: J.-N. Louis in N. de Montigny, odvetnika)
   
      Tožena stranka: Evropska služba za zunanje delovanje
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               odločbo z dne 10. oktobra 2016, s katero je Evropska služba za zunanje zadeve zavrnila prošnjo za pomoč na podlagi členov 12a in 24 Kadrovskih predpisov za uradnike Evropske unije, ki jo je vložil S. De Loecker, razglasi za nično;
            
         
               —
            
            
               Evropski službi za zunanje zadeve naloži, da tožeči stranki plača odškodnino za nepremoženjsko škodo v višini 250 000 EUR;
            
         
               —
            
            
               Evropski službi za zunanje delovanje naloži, da nosi svoje stroške in plača stroške tožeče stranke.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog: kršitev člena 266 PDEU, ker naj bi tožena stranka s tem, da je sprejela odločbo z dne 10. oktobra 2016 o zavrnitvi prošnje za pomoč, ki jo je vložila tožeča stranka (v nadaljevanju: izpodbijana odločba), ravnala v nasprotju s sodbo Sodišča za uslužbence z dne 16. decembra 2015, De Loecker/ESZD (F-34/15, EU:F:2015:153). Tožeča stranka meni tudi, da tožena stranka ni upoštevala postopka, ki ga je preiskovalni in disciplinski urad Komisije (IDOC) sprožil po sodbi z dne 14. februarja 2017, Kerstens/Komisija (T-270/16 P, neobjavljena, EU:T:2017:74).
            
         
               2.
            
            
               Drugi tožbeni razlog: kršitev pravice do obrambe in, natančneje, kršitev pravice do izjave in pravice do vpogleda v spis, ki izhajata iz člena 41 Listine Evropske unije o temeljnih pravicah.